IKIMOKYKLINIO IR (AR) PRIEŠMOKYKLINIO UGDYMO PROGRAMAS VYKDANČIOS MOKYKLOS VEIKLOS KOKYBĖS ĮSIVERTINIMO ATASKAITA
Mokyklos pavadinimas: Kauno lopšelis-darželis „Pagrandukas“
Mokyklos adresas: V. Krėvės pr. 58, 50459, Kaunas
Įsivertinimo pobūdis: (teminis)
Įsivertinimo mokykloje data (pradžia – pabaiga): 2026 metų balandžio 24 d. – 2026 metų gegužės  31 d. 
Veiklos kokybės įsivertinimo darbo grupė:   direktoriaus įsakymu sudaryta darbo grupė 2026-03-24  Nr. V-33
Veiklos kokybės įsivertinimui pasirinkti instrumentai:  įsivertinimo klausimynas mokytojams
Mokyklos veiklos kokybė buvo įvertinta šiose srityse:  pasiekimų vertinimas ir ugdymo planavimas
Mokyklos atskirų vertinimo sričių ir veiklos kokybės lygio apibūdinimai: 
3 lygis (išskirtinė praktika) – veiklos kokybė labai gera, t. y. vertinamų rodiklių raiška aiški, nuosekli, ryški. 
2 lygis (veiksminga praktika) – veiklos kokybė gera, t. y. nustatyta vertinamų rodiklių raiška, bet ji dar turėtų būti tobulinama apimtimi, kokybe. 
1 lygis (gera pradžia) – veiklos kokybė minimali, t. y. vertinimų rodiklių yra nežymi (tik pavieniai ženklai, pasireiškė tik tam tikroje situacijoje), veiklos kokybė turi būti tobulinama, kad užtikrintų vaikų poreikius. 
0 lygis (neatitinka vertinimo kriterijų) – veiklos kokybė nepriimtina, t. y. nenustatyta vertinimo aspekto raiška arba ji yra neigiama, veiklos kokybė yra nepakankama ir turi būti iš esmės tobulinama, kad užtikrintų vaikų poreikius





5. SRITIS. PASIEKIMŲ VERTINIMAS IR UGDYMO PLANAVIMAS.  bendras vertinimas -   2
	Rodiklis ir jo kokybės lygis
	Nustatyti stiprieji mokyklos veiklos aspektai:
	Nustatyti tobulintini mokyklos veiklos aspektai:

	5.1. Pasiekimų vertinimas 
 2 lygis 
	Mokytojai  vertinimui naudoja elektroninį dienyną „Mūsų darželis“ 2 kartus per metus vertina ugdytinių pažangą.  Stebi, dokumentuoja ir analizuoja vaikų pasiekimus lygindami  rudens ir pavasario vertinimų rezultatus. Dalis mokytojų turi mokinių darbelių aplankus, fiksuoja pasiekimus ant lapelių arba užrašuose. Veiklų nuotraukose  fiksuoja vaikų pasiekimus,    darbo akimirkas, kuriomis dalinamasi su tėvais. Mokytojai bendradarbiauja su švietimo pagalbos specialistais ir kitais pedagogais.
Mokytojai bendradarbiauja su šeimos nariais. Daugiausia bendrauja rytinių ir vakarinių susitikimų metu. Mokytojai mokslo metų pradžioje klausimynų pagalba sužino apie vaikų stipriąsias ir tobulintinas galias, tėvų lūkesčius.
	Didesnė mokytojų dalis vaikų stebėsenas fiksuoja pavieniais pastebėjimais. Pastebėjimai nėra sisteminami  ir nuosekliai derinami prie ugdytinių pažangos. Dokumentuota medžiaga neatskleidžia sistemingo ugdytinių  pasiekimų ir pažangos lyginimo ir  detalaus planavimo. Sukaupta medžiaga nenaudojama vaiko pažangos apibūdinimui. Ugdytinių įsivertinimas ir veiklos vertinimas nėra sistemingas. Mokytojas turėtų labiau skatinti vaikų gebėjimą vertinti savo ir kitų vaikų veiklą, elgesį.
Švietimo pagalbos specialistų dalyvavimas pasiekimų vertinime ir planavime nėra pakankamas ir nuoseklus.
Didžiąja dalimi mokytojos bendrauja su tėvais kasdien, pateikiant informaciją apie vaiko dienos įvykius, savijautą. Sistemingo ugdytinio pažangos aptarimo su tėvais nenustatyta. 

	5.2. Ugdymo planavimas
2 lygis 
	Mokytojai planuoja  ilgalaikius planus ir trumpalaikius (vienos savaitės ar dviejų savaičių planus) juos siedami su ikimokyklinio ugdymo programa.
Mokytojai planuojasi grupės veiklas, atsižvelgdamos į vaikų amžių, grupės situaciją, vaikų interesus, gebėjimus. Trumpalaikiuose planuose yra išskirta diferencijavimo, bendrų ir individualių uždavinių pasiūlymai. Mokytojai orientuojasi į besikeičiančią situaciją, pvz.: vaikų iniciatyvas, pageidavimus ir keičia numatytas veiklas.  Mokytojai reflektuoja  pravestas veiklas ir planuoja  naujas pagal mokinių ugdymosi ypatybes. 
	Neatskleista kaip tėvų lūkesčiai susiejami su ugdytinių individualiomis galiomis, turima ugdymosi patirtimi ir pasiekimų lygiu. Planavime dominuoja teminis veiklos organizavimo būdas. Neišplėtotas ugdytinių pasiekimų stebėjimo, jų pažangos analizės ir konkrečių ugdymo sprendimų ryšys. Vaikų pasiūlytos iniciatyvos dažniausiai nėra fiksuojamos  planuose. Refleksija dažniausiai apibendrinamoji. Trūksta išvadų aiškumo su ugdymosi bei pasiekimų sritimis.




Bendras mokyklos veiklos kokybės įsivertinimo apibendrinimas pagal sritis

Pagal įsivertinimo rezultatus yra priimtas nutarimas parengti mokyklos veiklos kokybės tobulinimo planą.

